Rikunarita-ORG/Wikinium huggingface dataset:
# Waktu Universal Selaras

Waktu Universal Selaras|    Jun 30, 2026 00:52:46 (UTC) (muat semula)    |

Peta dunia zon waktu semasa
**Waktu Universal Selaras** (*Coordinated Universal Time*, kependekannya **UTC**) merupakan waktu piawai berdasarkan jam atom kejituan tinggi. UTC merupakan sambungan Waktu Meridian Greenwich (GMT). Zon waktu di dunia semua dikira dari waktu UTC dengan menambah atau menolak masa mengikut kedudukan dari Greenwich, London. Contohnya, Waktu-Waktu Piawai Malaysia dan Singapura dikira sebagai UTC+8.

Versi terkini Waktu ini ditakrifkan suatu nasihat Kesatuan Telekomunikasi Antarabangsa (ITU-R TF.460-6) bertajuk *Standard-frequency and time-signal emissions* berdasarkan Waktu Atom Antarabangsa (TAI) di mana saat lompat (*leap second*) ditambahkan pada jarak waktu yang tidak menentu bagi mengimbangi waktu ini kepada peredaran Bumi yang diperlahankan. Penambahan saat lompat ini penting untuk mengekalkan Waktu ini tepat dalam 0.9 saat mengikut waktu sejagat, iaitu UT1.

## Kegunaan

Waktu ini digunakan dalam pelbagai piawaian Internet dan Jaringan Sejagat. Suatu sistem yang direka khas untuk menyelaraskan waktu komputer-komputer di seluruh Internet iaitu Protokol Masa Rangkaian, mengekodkan waktu-waktu ini menggunakan sistem waktu tersebut. Pelayan komputer, perkhidmatan dalam talian serta entiti lain yang bergantung kepada waktu yang diterima secara universalnya menggunakan UTC yang lebih terperinci berbamding GMT. Para klien boleh mendapatkan waktu semasa terkini daripada pelayan internet UTC yang rasmi jika ketepatan yang dingini adalah terhad. Mereka yang inginkan ketepatan yang lebih sehingga ke mikrosaat pula boleh mendapatkan waktu sebenar daripada isyarat satelit.

UTC juga merupakan piawaian waktu yang digunakan dalam penerbangan, misalnya untuk tujuan rancangan penerbangan dan kebenaran lalu lintas udara. Kesemua ramalan dan peta cuaca menggunakan piawaian ini untuk mengelakkan kekeliruan mengenai zon waktu dan waktu jimat siang. Stesen Angkasa Lepas Antarabangsa turut menggunakan UTC sebagai piawaian waktunya.

## Rujukan

### Bibliografi

## Pautan luar

* Definisi Waktu Semesta Berkoordinat dalam undang-undang Jerman–ZeitG §1 (3)
* Waktu Hong Kong oleh Balai Cerap Hong Kong Diarkibkan 2008-06-24 di Wayback Machine
* Perkhidmatan Putaran Bumi Antarabangsa; senarai perbezaan antara TAI dan UTC dari 1961 hingga sekarang
* Waktu rasmi Amerika Syarikat dalam zon UTC Diarkibkan 2014-10-21 di Wayback Machine menggunakan Java.
* Balai Cerap Tentera Laut Amerika Syarikat: Sistem Waktu
* Spesifikasi W3C tentang Waktu dan Tarikh UTC dan Piawaian Internet RFC 3339 IETF, berdasarkan ISO 8601
* Waktu dan Tarikh
* Terkini, jam UTC sebenar di Time.is
* Definisi piawaian waktu: UTC, GPS, +6292741845 and TAI Diarkibkan 2015-03-17 di Wayback Machine

---

Jika anda melihat rencana yang menggunakan templat {{tunas}} ini, gantikanlah dengan templat tunas yang lebih spesifik.
# Lumut

| Lumut Julat zaman: Carboniferous – sekarang |
| --- |
|  |
| "Muscinae" daripada Ernst Haeckel's *Kunstformen der Natur*, 1904 |
| Pengelasan saintifik |
| Alam: | Plantae |
| Divisi: | **Bryophyta** Schimp. |
| Kelas  |
| * Takakiopsida
* Sphagnopsida
* Andreaeopsida
* Andreaeobryopsida
* Oedipodiopsida
* Polytrichopsida
* Tetraphidopsida
* Bryopsida
 |

**Lumut** ialah tumbuhan kecil dan lembut, biasanya 1–10 cm (0.4–4 in) panjang, walaupun beberapa spesies lebih besar. Lumut biasanya tumbuh dekat bersama dalam rumpun atau hamparan di tempat lembap atau teduh. Lumut tidak mempunyai bunga atau biji benih, dan daun ringkasnya meliputi batang kasar dan teguh. Pada masa tertentu lumut menghasilkan kapsul spora.

Terdapat kira-kira 12,000 spesies lumut diklasifikasikan dalam **Bryophyta**. Divisi *Bryophyta* dahulunya termasuk bukan sahaja lumut, tetapi juga lumut hati dan lumut tanduk (*hornwort*). Dua kumpulan lain briofit ini sekarang diletakkan dalam divisinya sendiri.

Kitar hidup lumut yang biasa (*Polytrichum commune*)
Lumut di Hutan Negara Allegheny, Pennsylvania, AS.
## Lihat juga

* Kulampair

## Rujukan

## Pautan luar

* Information, diagrams and photos Diarkibkan 2013-02-06 di Wayback Machine
* Moss description Diarkibkan 2005-07-07 di Wayback Machine
* Moss grower's handbook- 2.39MB, PDF file
* The British Bryological Society
* Picture Gallery of Mosses
* World of Mosses - Watercolour paintings of moss by Robert Muma